Náraz zásobovacieho auta spôsobil odlomenie jedného z veľkých konárov, nastúpiť preto museli arboristi. Informovala o tom hovorkyňa mesta Tatiana Moravcová.
Pri odbornom ošetrení bolo treba pre vyváženie koruny zrezať ďalšie konáre. "Škodu spôsobenú znížením spoločenskej hodnoty ako i ošetrenie stromu musí uhradiť pôvodca nehody," uviedla hovorkyňa.
Jeden z najstarších stromov v Senici má výšku 20 metrov a obvod kmeňa 355 centimetrov. Ide o netypickú drevinu pre mestskú zeleň a Seničania ju nazývajú aj majákom minulosti.